“Il-Komunità u l-Istati Membri, waqt li jżommu f’moħħhom id-drittijiet soċjali fundamentali, … għandu jkollhom bħala mira … it-titjib tal-kondizzjonijiet tal-ħajja … il-Komunità għandha ssostni u tikkomplementa l-attivitajiet ta’ l-Istati Membri f’dawn l-oqsma; … b) kondizzjonijiet tax-xogħol; ċ) is-sigurtà soċjali u l-protezzjoni soċjali tal-ħaddiema; d) il-protezzjoni tal-ħaddiema f'każ li jintemmilhom il-kuntratt ta’ l-impieg; e) l-informazzjoni u l-konsultazzjoni tal-ħaddiema; f) ir-rappreżentanza u d-difiża kollettiva ta’ l-interessi tal-ħaddiema u s-sidien, inkluża t-tmexxija konġunta, g) il-kondizzjonijiet ta’ l-impieg għal ċittadini ta’ pajjiżi terzi li joqogħdu legalment fit-territorju tal-Komunità; ħ) l-integrazzjoni ta’ persuni esklużi mis-suq tax-xogħol; i) l-ugwaljanza bejn irġiel u nisa …” (Mill-Artikoli 136 u 137 tat-Trattat)

Objettivi: L-għan tal-Fondazzjoni huwa li tikkontribwixxi għat-twaqqif ta' kondizzjonijiet ħajja u ta' xogħol aħjar billi żżid u xxerred għarfien li huwa relevanti għal dan is-suġġett. B'mod partikolari, hija meħtieġa tikkunsidra l-oqsma li ġejjin: — il-bniedem meta jkun fuq ix-xogħol, — l-organizzazzjoni tax-xogħol u partikolarment id-disinn ta’ l-impjieg, — problemi li jirrigwardaw ċertu kategoriji ta’ ħaddiema, — aspetti fit-tul dwar it-titjib ta’ l-ambjent, — it-tqassim ta’ attivitajiet umani fl-ispazju u fiż-żmien.

Kompiti: — biex issaħħaħ l-iskambju ta’ informazzjoni u esperjenza f’dawn l-oqsma, — biex tiffaċilita l-kuntatt bejn l-universitajiet, l-istituzzjonijiet ta’ studju u riċerka, organizzazzjonijiet u amministrazzjonijiet soċjali u ekonomiċi, — biex tagħmel studji jew biex tikkonkludi kuntratti ta’ studju u biex tipprovdi assistenza għall-proġetti piloti, — biex tikkopera mill-qrib kemm jista’ jkun ma’ istituzzjonijiet speċjalizzati eżistenti fl-Istati Membri u fuq livell internazzjonali.

1. Il-Bord Governattiv (BG) — minn kull Stat Membru: rappreżentant wieħed mill-gvern, rappreżentant wieħed minn organizzazzjonijiet ta’ min iħaddem u rappreżentant wieħed tal-ħaddiema, — 3 rappreżentanti mill-Kummissjoni. 2. Uffiċċju tal-BG — magħmul minn 11-il membru; 3 membri minn kull wieħed mill-imsieħba soċjali u l-gvernijiet, 2 mill-Kummissjoni, — Jissorvelja l-implimentazzjoni tad-deċiżjonijiet tal-BG u jieħu miżuri sabiex jiżgura t-tmexxija tajba bejn il-laqgħat tal-BG. 3. Id-Direttur huwa maħtur mill-Kummissjoni minn lista ta' kandidati ppreżentata mill-BG, huwa jimplimenta d-deċiżjonijiet tal-BG u ta' l-Uffiċċju tal-BG u jmexxi l-Fondazzjoni. 4. Il-Kumitati Konsultattivi huma magħmula minn mhux aktar minn 3 membri mill-Kummissjoni, gvernijiet u msieħba soċjali, bil-għan li jagħtu pariri dwar l-implimentazzjoni ta' proġetti kbar u dwar l-evalwazzjoni tar-riżultati. 5. Verifika esterna: Il-Qorti ta' l-Awdituri. 6. Approvazzjoni mogħtija mill-Parlament fuq rakkomandazzjoni mill-Kunsill.

Baġit finali għall-2006: 19,8 miljun euro (19,3) inkluż sussidju Komunitarju ta': 98,9 % (98,8 %) Persunal f'Diċembru 2006: 94 (94) kariġa stabbiliti fil-pjan ta' twaqqif; Karigi okkupati: 89 (82) Persunal ieħor: Esperti Nazzjonali Ssekondati u persunal ta' aġenzija ta' l-impjiegi: 1 (12) Persunal fuq kuntratt: 9 (3) Total tal-persunal: 99 (94) assenjati fid-dmirijiet li ġejjin: — operattivi 58 (54) — amministrattivi: 32 (32) — imħallta: 4 (5)